Wenche Akkerhaugen

Wenche Karin Akkerhaugen (født 24. juli 1944 i Oslo)«Jubilant mot sammenslåing», Varden 24. juli 2004, side 22. er en norsk lokalpolitiker. Hun representerte Høyre i kommunestyret i tidligere Sauherad kommune og seinere den sammenslåtte Midt-Telemark kommune fra slutten av 1980-åra til 2023.«Slik kan det nye kommunestyret sjå ut», Bø blad 28. mars 2019, side 10.

Fra høsten 2011 til 2015 var hun varaordfører i Sauherad.«Akkerhaugen blir varaordfører i Sauherad», Kanalen 5. oktober 2011, side 6

Hun var leder av Sauherad Høyre fra 1996. 

Akkerhaugen har vært daglig leder i firmaet Skandinavisk Bureau A/S, som blant annet importerer trommestikker. Hun har tidligere drevet Akkerhaugen Archery Center med salg av bueskytterutstyr. I Oslo dreiv hun blant annet to parfymerier.Informasjon på nettstedet til Humlekjær Archery; besøkt 6. juni 2013, arkivert på web.archive.org.

Hun har også vært aktiv bueskytter med gode resultater, blant annet et norgesmesterskap i lag (innendørs) i 1979 (sammen med Aud Sunde og Gunhild Solberg).Gunnar Sem, Solveig Prøis Tynning og Jorunn Myklebust: Hvem er de – hvem var de? Telemarkinger i norsk toppidrett, Forlaget Grenland 2000, side 115 Hun er gift med bueskytteren Johannes Akkerhaugen.

 Referanser 

Kategori:Lokalpolitikere i Sauherad
Kategori:Høyre-politikere i Telemark
Kategori:Norske bueskyttere
Kategori:Fødsler i 1944